Roberto Carlos (futbolaria)

Roberto Carlos da Silva Rocha (Garça, São Paulo estatua, 1973ko apirilaren 10a) brasildar futbolari ohia eta futbol entrenatzailea da.

 Biografia 
Langile-familia batean sortu zen, eta bera ere hamalau urterekin hasi zen lanean, egur-lantegi batean. Beste lanbide batzuetan jardun zuen ondoren, harik eta São João de Arraras taldean hasi zen arte. Talde hartatik, Palmeirasera aldatu zen, eta hiru denboraldiz jokatu zuen talde hartan: bi Liga Paulista (1993 eta 1994), 1993ko Txapelketa Nazionala eta urte hartako Rio-São Paulo Lehiaketa irabazi zituen, talde hartan aritu zen garaian.

1995ean lortu zuen karrerako arrakasta handienetako bat, AC Milanek fitxatu baitzuen. Ordurako, bazituen zenbait ezaugarri aipagarri, adibidez, zangoetan gihar-masa gehieneko brasildar jokalaria izatea edo baloiari indar gehienez jotzen ziona izatea. Milanen denboraldi batez jokatu eta gero, Real Madrilek fitxatu zuen. Talde horrekin, Espainiako Liga irabazi zuen 1997an, eta UEFA Champions League 1998an, 2000n eta 2002an.

Nazioarteko kirolari dagokionez, gazte-mailako munduko txapeldunordea izan zen 1991n, Copa América txapelketako bigarren gelditu zen 1954an, eta brontzezko domina irabazi zuen 1996ko Olinpiar Jokoetan. 1997 eta 1999an Copa América irabazi zuen, eta 2002an nazioarteko arrakasta handiena lortu zuen, bere taldearekin Munduko Futbol Txapelketa irabazi baitzuen.

 Erreferentziak 

Kategoria:São Paulo estatuko jendea
Kategoria:Brasilgo futbolariak
Kategoria:Inter Milango futbolariak
Kategoria:Real Madrideko futbolariak
Kategoria:1996ko Udako Olinpiar Jokoetako futbolariak
Kategoria:Olinpiar Jokoetako dominadunak futbolean
Kategoria:1996ko Udako Olinpiar Jokoetako dominadunak
Kategoria:Brasilgo futbol selekzio nazionaleko futbolariak
Kategoria:La Ligako jokalariak
Kategoria:UEFAko Txapeldunen Liga irabazi duten jokalariak
Kategoria:2002ko Munduko Futbol Txapelketako jokalariak
Kategoria:2006ko Munduko Futbol Txapelketako jokalariak
Kategoria:Futboleko atzelariak